"Амобилтә госпиталь ахь ачымазара змоу зегьы наҳгаӡом, уахь иақәшәо ачымазара хьанҭаны изхызго роуп. Ҳара иҳаԥхьоит, ачымазаҩ ишьа аҵәиҵәри шаҟа алоу гәаҭаны, иҭагылазаашьа зеиԥшроу азы алкаа ҟаҵаны иҳаӡбоит, дахьаҳгаша. Агоспиталь ахь инагахоит Аԥсны ахы-аҵыхәа аҟынтә ковид зыдбало ауааԥсыра. Ари Гәдоуҭатәи агоспиталь аус шауа еиԥшҵәҟьоуп иаргьы аус шауло. Амобилтә госпиталь еиқәыршәоуп иахәҭоу амаругақәеи аусзуҩцәеи рыла, ҳара ҳҟынтә дара ирҭаху аҵәиҵәри зҭоу абаллонқәа роуп. Иара уигьы, дара ирымоуп амашьына, иақәырҵоит, инаргоит. Агоспиталь аиҳабы иҳамаз аилацәажәараҿы иазгәеиҭеит, ачымазаҩцәа раагаразы иҟоу аиҿкаара шигәаԥхаз, иазгәеиҭеит, аус ахьыруаз егьырҭ атәылақәа рҿы ус еиԥш шыҟамыз. Амобилтә госпиталь аартра цхыраагӡа дууп ҳара ҳзы, гәдоуҭатәи ахәышәтәырҭаҿы аус зуа хәыҷык рыԥсы еивыргап", - иҳәеит Џьопуа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит:
- Раԥхьатәи апациентцәа: урыстәылатәи агоспиталь COVID-19 злоу ачымазцәа Аҟәа ишаднакылаз